Ritratt: Facebook  Ġurnata speċjali għal Dr Michael Vella Haber u Mary Rose Vella Haber f'okkażjoni tal-45 sena anniversarju mindu wegħdu mħabbithom lil xulxin. Huma żżewġu bħal-lum is-7 ta' Awwissu tal-1976. Mary Rose nèe Darmanin kienet tkanta u saħansitra rrappreżentat lil Malta fiż-Zecchino D'Oro fl-1964 bil-kanzunetta La Piuma Rossa. Rajnieha wkoll tinterpreta lil Yvonne fis-sensiela Ħbieb u Għedewwa. Hija taħdem ħafna minn wara 'l kwinti tas-sensiliet tal-kumpanija Rewind li llum jisimha Rikordja. Min-naħa l-oħra Michael Vella Haber qatta' snin twal jaħdem fil-qasam tad-dentistrija u llum hu wieħed mill-awturi ta' bosta sensiliet ta' suċċess tal-kumpanija Rewind, fosthom F'Ġieħ L-Imħabba, Sorelle, Ċirkostanzi, Katrina Ħbieb u Għedewwa u Manwela. Lil Michael rajnieh ukoll bħala attur fis-sensiela Ħbieb u Għedewwa fejn jinterpreta lil Decelis. F'okkażjoni ta' dan l-anniversarju Mary Rose awgurat lil Michael li jkollhom flimkien aktar snin ta' saħħa, imħabba u kuntentizza. Il-koppja Vella Haber għandha tlett ulied, Sarah, Miguel u Amy. Huma wkoll nanniet. Nawgurawl lil Michael u lil Mary Rose l-isbaħ xewqat f'dan il-jum u għas-snin li ġejjien.